**LIQUI MOLY jälleen suosituin öljy hyötyajoneuvoille**

Saksalaisen Profi Werkstatt -ammattilehden lukijat ovat jälleen valinneet LIQUI MOLYn parhaaksi

**Syyskuu 2018 – Öljy- ja lisäainevalmistaja LIQUI MOLY on kasvattanut palkintokokoelmaansa.** **Ammattilaisille suunnatuilla Automechanika-messuilla Saksassa yritys valittiin "autokorjaamoiden parhaaksi merkiksi" öljyjen ja voiteluaineiden kategoriassa.** **Lisäksi LIQUI MOLY puolusti onnistuneesti ykköspaikkaansa Huss-Verlag-kustantamon kolmannessa lukijakyselyssä.**

”Kolmas valinta, kolmas voitto – paremmin ei voisi mennä”, Peter Baumann kiteyttää. Hän on vastuussa LIQUI MOLYn maailmanlaajuisesta markkinoinnista ja vastaanotti autokorjaamoiden parhaalle merkille jaettavan palkinnon Automechanika-messuilla. Varaosa- ja korjaamoalan tärkeimmät messut järjestetään joka toinen vuosi. Vuodesta 2014 lähtien Huss-Verlag-kustantamo on pyytänyt Profi Werksttt -lehden lukijota valitsemaan omasta mielestään parhaat merkit ja palkitsee voittajat messuilla. LIQUI MOLY on ollut alusta asti voittajien joukossa.

Voiteluaineasiantuntija on saavuttanut tänä vuonna ykköspaikan seitsemässä eri lukijakyselyssä, esimerkiksi Saksan suurimpien autolehtien järjestämissä kyselyissä. Rutinoitumisesta ei kuitenkaan ole merkkejä: ”Odotamme joka vuosi jännittyneinä, pystymmekö puolustamaan ykköspaikkaamme”, markkinointijohtaja kertoo ja jatkaa: ”Valinta on kunnianosoitus kaikille LIQUI MOLY -työntekijöille, sillä meillä kaikilla on ollut osamme menestyksessä.”

Tulokset ovat LIQUI MOLYlle tärkeitä, sillä lukijat ovat autojen ja hyötyajoneuvojen suurkuluttajia. ”Profi Werkstatt -lehden lukijat ovat ammattilaisia, jotka käyttävät tuotteita päivittäin. Sen vuoksi pidämme valintaa erittäin suuressa arvossa”, Peter Baumann jatkaa.

Hyötyajoneuvojen markkinat ovat erittäin kilpaillut. Tarjontaa on enemmän kuin kysyntää. Valittavana oli yli 200 merkkiä 22 kategoriassa. Yhteensä ääniä annettiin yli 20 000. Voiteluaineen merkki vaikuttaa suuresti ostopäätökseen. Peter Baumann: ”Merkin tunnettuus auttaa valinnan tekemisessä, tarjoaa tunteisiin vetoavaa lisäarvoa ja rakentaa luottamusta.”

**Tietoja LIQUI MOLYsta**

LIQUI MOLYn maailmanlaajuisesti ainutlaatuisen kattavaan valikoimaan kuuluu noin 4000 kemiallista tuotetta – niin moottoriöljyjä, lisäaineita, rasvoja, tahnoja, suihkeita, autonhoitotuotteita, liimoja kuin tiivisteaineita. Vuonna 1957 perustettu LIQUI MOLY kehittää ja valmistaa tuotteensa yksinomaan Saksassa. Kotimarkkinoillaan yritys on lisäaineiden kiistaton markkinajohtaja, ja se valitaan toistuvasti parhaaksi öljymerkiksi. Yritys markkinoi tuotteitaan yli 120 maassa, ja sen liikevaihto oli 532 miljoonaa euroa vuonna 2017.

**Lisätietoja:**

LIQUI MOLY GmbH

Peter Szarafinski

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

Peter.Szarafinski@liqui-moly.de